rejauldu/bengali-wikipedia huggingface dataset:
সঁত্র নাসিওনাল দেত্যুদ স্পাসিয়াল () বা সংক্ষেপে কনেস (CNES) ফ্রান্সের জাতীয় মহাকাশ সংস্থা। সংস্থাটির প্রধান কার্যালয় ফ্রান্সের রাজধানী প্যারিসে অবস্থিত। এটি ফ্রান্সের সশস্ত্র বাহিনী মন্ত্রণালয়, অর্থনীতি ও অর্থসংস্থান মন্ত্রণালয় ও উচ্চশিক্ষা, গবেষণা ও নবপ্রবর্তন মন্ত্রণালয়ের তত্ত্বাবধানে পরিচালিত হয়। ১৯৬১ সালে ফ্রান্সের তৎকালীন রাষ্ট্রপতি শার্ল দ্য গোল মার্কিন-সোভিয়েত স্নায়ুযুদ্ধ ও মহাকাশ প্রতিযোগিতা চলাকালীন সময়ে ফ্রান্সের সামরিক বাহিনী ও গবেষণা খাতের মধ্যে সমন্বয় করে এই সংস্থাটি প্রতিষ্ঠা করেন, যার প্রথম কাজ ছিল একটি ইউরোপীয় কৃত্রিম উপগ্রহ নির্মাণ ও উৎক্ষেপণ করা। ফ্রান্সের সেসময় নিজস্ব রকেট প্রযুক্তি ছিল না, তাই তারা জার্মানির সহায়তা নিয়ে দিয়ামঁ নামক রকেট ব্যবহার করে সেটি সম্পাদন করে। প্রায় দুই দশক পরে ১৯৭৯ সালে ফ্রান্স নিজস্ব ভারী বোঝাবাহী রকেট উদ্ভাবন ও উৎক্ষেপণে সক্ষম হয়, যার নাম আরিয়ান। সংস্থাটি অশনাক্তকৃত উড়ন্ত বস্তুগুলি পর্যবেক্ষণের কাজও নিয়োজিত। বর্তমানে সংস্থাটিতে প্রায় আড়াই হাজার কর্মচারী কাজ করছেন।    সংস্থাটির মূল কর্মকাণ্ডগুলি দক্ষিণ ফ্রান্সের তুলুজ মহাকাশ কেন্দ্র ও দক্ষিণ আমেরিকা মহাদেশের গায়ানা মহাকাশ কেন্দ্রতে পরিচালিত হয়। ২০২৪ সালে তথ্য অনুযায়ী সংস্থাটির প্রধান হলেন ফিলিপ বাতিস্ত। কনেস সংস্থাটি মহাকাশ এবং তার প্রয়োগ ও প্রযুক্তি ইনস্টিটিউট নামক প্রতিষ্ঠানের সদস্য। এটি জাতীয় পর্যায়ে ইউরোপের বৃহত্তম মহাকাশ সংস্থা।   আরও দেখুন    ফরাসি মহাকাশ কর্মসূচি   ইউরোপীয় মহাকাশ সংস্থা   সরকারি মহাকাশ সংস্থার তালিকা   তথ্যসূত্র  বহিঃসংযোগ  কনেস — নীড়পাতা   কনেস — নীড়পাতা   বিষয়শ্রেণী:কনেস বিষয়শ্রেণী:মহাকাশ সংস্থা বিষয়শ্রেণী:ফ্রান্সের মহাকাশ কর্মসূচি বিষয়শ্রেণী:প্যারিস-ভিত্তিক সংস্থা ও সংগঠন বিষয়শ্রেণী:১৯৬১-এ প্রতিষ্ঠিত সংস্থা ও সংগঠন বিষয়শ্রেণী:১৯৬১-এ ফ্রান্সে প্রতিষ্টিত বিষয়শ্রেণী:সশস্ত্র বাহিনী মন্ত্রণালয় (ফ্রান্স)
ওয়ান্ডারব্রা হল এক ধরনের পুশ-আপ আন্ডারওয়্যার ব্রেসিয়ার যা ১৯৯০-এর দশকে বিশ্বব্যাপী প্রসিদ্ধি লাভ করে। যদিও ওয়ান্ডারব্রা নামটি প্রথম ১৯৫৫ সালে মার্কিন যুক্তরাষ্ট্রে ট্রেডমার্ক করা হয়েছিল, মার্কাটি কানাডায় তৈরি হয়েছিল। কানাডীয় লেডি করসেট কোম্পানির প্রতিষ্ঠাতা এবং সংখ্যাগরিষ্ঠ মালিক মোজেস (মো) নাডলার ১৯৩৯ সালে কানাডীয় বাজারের জন্য ট্রেডমার্ক লাইসেন্স করেছিলেন। ১৯৬০ সালের মধ্যে কানাডিয়ান লেডি মার্কাটি কানাডায় "ওয়ান্ডারব্রা, কোম্পানি" নামে পরিচিত হয়ে ওঠে। ১৯৬১ সালে কোম্পানি মডেল ১৩০০ প্লাঞ্জ পুশ-আপ ব্রা চালু করে। এই ব্রাটি সবচেয়ে বেশি বিক্রি হওয়া কানাডীয় শৈলীগুলির মধ্যে একটি হয়ে উঠে এবং এটি কার্যত আজকের ওয়ান্ডারব্রার সাথে অভিন্ন।  ১৯৬৮ সালে, কানাডিয়ান লেডি এর নাম পরিবর্তন করে কানাডিয়ান লেডি-ক্যানাডেল ইনকর্পোরেটেড করা হয়, এবং কনসোলিডেটেড ফুডস (বর্তমানে সারা লি কর্পোরেশন) এর কাছে বিক্রি করা হয়। পরে ক্যানাডেল ইনকর্পোরেটেড হয়ে ওঠে। ১৯৭০-এর দশকে ওয়ান্ডারব্রা কোম্পানির ফ্যাশনেবল এবং যৌনাবেদনময়ী মার্কা হিসেবে স্থানান্তরিত হয় এবং কানাডীয় বাজারের সেরা হয়ে ওঠে। Mintzberg (1984), p. 76.  ১৯৯১ সালে, পুশ-আপ ওয়ান্ডারব্রা যুক্তরাজ্যে সংবেদনশীল হয়ে ওঠে, যদিও এটি ১৯৬৪ সাল থেকে কোর্টউল্ডস টেক্সটাইলের গোসার্ড বিভাগের লাইসেন্সের অধীনে বিক্রি করা হচ্ছিল। সারা লি কর্পোরেশন গোসার্ডের লাইসেন্স পুনর্নবীকরণ করেনি এবং ১৯৯৪ সালে মার্কিন বাজারে ওয়ান্ডারব্রাকে পুনঃপ্রবর্তনের জন্য পুশ-আপ শৈলীটি পুনরায় নকশা করে।   ১৯৯৪ সাল থেকে, ওয়ান্ডারব্রা একক পুশ-আপ নকশা থেকে পুরো-পরিসরের অন্তর্বাসের ফ্যাশন লেবেলে বিশ্বের বেশিরভাগ ক্ষেত্রে প্রসারিত হয়েছে। বেশিরভাগ দেশে, মার্কা যৌন-আবেদনের উপর জোর দেয়। যদিও এর নিজ দেশ কানাডায়, মার্কাটি তার পণ্যের কার্যকরী গুণাবলী প্রচার করে - একটি কৌশলের অবসান যা ওয়ান্ডারব্রাকে ১৯৭০-এর দশকে শীর্ষ-বিক্রিত পণ্য করেছিল।    আসল "ওয়ান্ডার-ব্রা" নকশা    আরো দেখুন    ব্রেসিয়ারের ইতিহাস   পাদটীকা    তথ্যসূত্র     In this update to the Wonderbra story, Prof. Mintzberg directs readers to this Wikipedia article for further information.      .   বহিঃসংযোগ    অফিসিয়াল ইউকে/ইইউ ওয়ান্ডারব্রা ওয়েবসাইট  অফিসিয়াল কানাডিয়ান ওয়ান্ডারব্রা ওয়েবসাইট  অফিসিয়াল ইউএস ওয়ান্ডারব্রা ওয়েবসাইট  ম্যাককর্ড মিউজিয়ামে একটি আসল মডেল 1300 প্লাঞ্জ, পুশ-আপ ব্রা (c.1965-1969) এর উচ্চ রেজোলিউশনের ছবি ।  ওয়েব্যাক  করা 70তম বার্ষিকী প্রদর্শনীতে গুরুত্বপূর্ণ ব্রা শৈলীর স্লাইডশো  বিষয়শ্রেণী:১৯৯০-এর দশকের ফ্যাশন বিষয়শ্রেণী:কানাডীয় উদ্ভাবন বিষয়শ্রেণী:১৯৭০-এর দশকের ফ্যাশন বিষয়শ্রেণী:বক্ষবন্ধনী বিষয়শ্রেণী:১৯৩৫-এ প্রবর্তিত পণ্য বিষয়শ্রেণী:লাঁজরি মার্কা
অলেহ আন্দ্রিয়োভিচ ফেদোর (; জন্ম: ২৩ জুলাই ২০০৪; অলেহ ফেদোর নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব রুখ লভিউ এবং ইউক্রেন জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২০ সালে, ফেদোর ইউক্রেন অনূর্ধ্ব-২০ দলের হয়ে ইউক্রেনের বয়সভিত্তিক পর্যায়ে অভিষেক করেছেন।   প্রারম্ভিক জীবন  অলেহ আন্দ্রিয়োভিচ ফেদোর ২০০৪ সালের ২৩শে জুলাই তারিখে ইউক্রেনের লভিউতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ফেদোর ইউক্রেন অনূর্ধ্ব-১৬, ইউক্রেন অনূর্ধ্ব-১৯ এবং ইউক্রেন অনূর্ধ্ব-২৩ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০২০ সালের ১৫ই জানুয়ারি তারিখে তিনি দক্ষিণ কোরিয়া অনূর্ধ্ব-২০ দলের বিরুদ্ধে ম্যাচে ইউক্রেন অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ফেদোর ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইউক্রেন অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব রুখ লভিউয়ের খেলোয়াড় বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:ইউক্রেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইউক্রেনীয় প্রিমিয়ার লিগের খেলোয়াড়
লক্ষ্মী নিবাস বিড়লা (১১ জুলাই ১৯০৯ - ২৯ আগস্ট ১৯৯৪) ছিলেন বিড়লা পরিবারের বংশোদ্ভূত এবং একজন বিশিষ্ট শিল্পপতি, সমাজসেবী, লেখক এবং শিল্প বিশেষজ্ঞ।  তিনি ছিলেন ঘনশ্যাম দাস বিড়লা এবং তার প্রথম স্ত্রী দুর্গাদেবীর জ্যেষ্ঠ পুত্র। পরে তাকে যুগল কিশোর বিড়লা দত্তক নেন। পরে তিনি সুশীলা দেবীর সাথে বিবাহ বন্ধনে আবদ্ধ হন।    তিনি ১৯৫১ সালে ইন্ডিয়ান চেম্বার অফ কমার্স  এবং ১৯৬৭ সালে ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রির সভাপতি হিসাবে দায়িত্ব পালন করেন   তিনি ইংরেজি এবং হিন্দিতে অনেক বই লিখেছেন এবং শিল্পের খ্যাতিমান ব্যক্তিও ছিলেন।    তিনি হিন্দু মন্দির নির্মাণের জন্য অর্থ দান করেছিলেন। ডারবানের হিন্দু মন্দিরের মূর্তিগুলি তাঁর দান থেকে কেনা হয়েছে।    তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:ভারতীয় জনহিতৈষী বিষয়শ্রেণী:ভারতীয় শিল্পপতি বিষয়শ্রেণী:হিন্দি ভাষার লেখক বিষয়শ্রেণী:বিড়লা পরিবার বিষয়শ্রেণী:লন্ডনের ব্যবসায়ী
তালহা জুবায়ের (জন্ম: ১০ ডিসেম্বর, ১৯৮৫) ফরিদপুরে জন্মগ্রহণকারী বাংলাদেশের আন্তর্জাতিক ক্রিকেটার। ২০০২ থেকে ২০০৪ সাল পর্যন্ত সময়কালে বাংলাদেশ ক্রিকেট দলের অন্যতম সদস্য ছিলেন তিনি। ডানহাতে ব্যাটিংয়ের পাশাপাশি ডানহাতি মিডিয়াম বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে মধ্যাঞ্চল ও ঢাকা মেট্রোপলিসের সদস্য ছিলেন তিনি।   খেলোয়াড়ী জীবন  সমগ্র খেলোয়াড়ী জীবনে ৭ টেস্টে অংশগ্রহণের সুযোগ পেয়েছেন। ২১ জুলাই, ২০০২ তারিখে কলম্বোয় শ্রীলঙ্কার বিপক্ষে তার টেস্ট অভিষেক ঘটে। ১৬ বছর ২২৩ দিন বয়সে নতুন বল নিয়ে বাংলাদেশের বোলিং আক্রমণে নেতৃত্ব দেন জুবায়ের। প্রথম স্পেলেই তিনি মারভান আতাপাত্তু ও মাহেলা জয়াবর্ধনেকে আউট করেন। তা স্বত্ত্বেও বাংলাদেশ দল ঐ খেলায় প্রভাববিস্তার করতে পারেনি। এছাড়াও ৬টি একদিনের আন্তর্জাতিকে বাংলাদেশ দলের প্রতিনিধিত্ব করেন। ২৩ সেপ্টেম্বর, ২০০২ তারিখে কলম্বোয় নিউজিল্যান্ডের বিপক্ষে তার একদিনের আন্তর্জাতিকে অভিষেক হয়। নিজস্ব দ্বিতীয় একদিনের আন্তর্জাতিকে দক্ষিণ আফ্রিকার বিপক্ষে ৪ উইকেট সংগ্রহ করেন। তখন থেকেই তাকে বাংলাদেশের উদীয়মান ফাস্ট-বোলার হিসেবে বিবেচনা করা হচ্ছিল। কিন্তু, নিয়মিতভাবে তালহা’র আঘাতপ্রাপ্তি তার নিত্যসঙ্গী ছিল। এমনকি ২০০৩ সালের ক্রিকেট বিশ্বকাপ থেকেও তাকে দেশে ফিরে আসতে হয়েছে। দক্ষিণ আফ্রিকায় অনুষ্ঠিত ঐ বিশ্বকাপের দুই বছর পর ডিসেম্বর, ২০০৪ সালে ভারতের বিপক্ষে খেলার জন্য দলে পুনরায় অন্তর্ভুক্ত হন। কিন্তু ইনিংসে কোন উইকেট লাভে ব্যর্থ হওয়ায় তাকে দ্রুত দল থেকে বাদ দেয়া হয়। বাংলাদেশ দলের তৎকালীন ওয়েস্ট ইন্ডিয়ান বোলিং কোচ অ্যান্ডি রবার্টস মাশরাফি মর্তুজা’র পাশাপাশি তাকেও প্রতিশ্রুতিশীল ফাস্ট-বোলার হিসেবে চিহ্নিত করেছিলেন। কিন্তু তিনি ঐ ধারা অব্যাহত রাখতে পারেননি। দীর্ঘদিন ধরে জাতীয় দল থেকে বাদ পরা স্বত্ত্বেও ঘরোয়া ক্রিকেটে নিজেকে মেলে ধরতে সক্ষমতা দেখিয়েছেন।   তথ্যসূত্র    আরও দেখুন   আল শাহরিয়ার  বাংলাদেশ জাতীয় ক্রিকেট দল  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা  বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:ফরিদপুর জেলার ব্যক্তি বিষয়শ্রেণী:ঢাকা বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    ফলাফল- অপসারন --জয়ন্ত (আলাপ - অবদান) ০৮:২২, ২৩ জুলাই ২০১৩ (ইউটিসি) মিরপুর মুক্ত দিবস   ([&action=delete}} delete]) – (View AfD)(লগ দেখুন) বিষয়বস্তু স্পষ্ট নয়। তথ্যসূত্র যাচাইযোগ্য নয়। বেলায়েত (আলাপ | অবদান) ০৯:২৮, ১৬ জুলাই ২০১৩ (ইউটিসি)   --যুদ্ধমন্ত্রী (আলাপ) ০৫:৫৭, ১৭ জুলাই ২০১৩ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ইস্রায়েল রাজ্য () ছিল হিব্রু বাইবেল অনুসারে ইস্রায়েল ও যিহূদা যুক্তরাজ্যের দুটি উত্তরসূরি রাজ্যের একটি। ঐতিহাসিকরা প্রায়ই রাজ্যটিকে যিহূদা রাজ্য থেকে পৃথকীকরণ করতে “উত্তরীয় রাজ্য” বা “শমরীয় রাজ্য” নামে অবিহিত করেন।Finkelstein, Israel; Silberman, Neil Asher (2002) The Bible Unearthed : Archaeology's New Vision of Ancient Israel and the Origin of Its Sacred Texts, Simon & Schuster,   ইস্রায়েল রাজ্য নব্য-অশূরীয় সাম্রাজ্য কর্তৃক দখল হওয়ার আগ পর্যন্ত মোটামুটিভাবে ৯৩০ খ্রীষ্টপূর্ব থেকে ৭২০ খ্রীষ্টপূর্ব অবধি অস্তিত্ববান ছিল। রাজ্যটির প্রধান নগরীগুলো ছিল শিখিম, তির্সা, শমরিয়া, যাফো, বৈথেল ও দান।   তথ্যসূত্র   বিষয়শ্রেণী:প্রাচীন ইসরায়েল ও যিহূদা বিষয়শ্রেণী:এশিয়ার প্রাক্তন রাজতন্ত্র বিষয়শ্রেণী:খ্রিস্টপূর্ব ১০ম শতাব্দীতে প্রতিষ্ঠিত বিষয়শ্রেণী:ইহুদি শাসনতন্ত্র বিষয়শ্রেণী:ইস্রায়েল রাজ্য (শমরিয়া) বিষয়শ্রেণী:খ্রিস্টপূর্ব ১০ম শতাব্দীতে প্রতিষ্ঠিত রাষ্ট্র ও অঞ্চল বিষয়শ্রেণী:খ্রিস্টপূর্ব ৮ম শতাব্দীতে বিলুপ্ত রাষ্ট্র ও অঞ্চল
মোহাম্মদ রাসেল মাহমুদ লিটন (জন্ম: ৩০ নভেম্বর ১৯৯৪; রাসেল মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামালের হয়ে গোলরক্ষক হিসেবে খেলেন।  ২০১৩–১৪ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। ২০১৫–১৬ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ৮ ম্যাচে অংশগ্রহণ করেছেন। পরবর্তীকালে, তিনি চট্টগ্রাম আবাহনী, রহমতগঞ্জ এবং শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব শেখ জামালে যোগদান করেছেন।  ২০১৪ সালে, লিটন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।  প্রারম্ভিক জীবন মোহাম্মদ রাসেল মাহমুদ লিটন ১৯৯৪ সালের ৩০শে নভেম্বর তারিখে বাংলাদেশে জন্মগ্রহণ করেছেন।  আন্তর্জাতিক ফুটবল লিটন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৯ ম্যাচে অংশগ্রহণ করেছেন।  ২০১৪ সালের ২৪শে অক্টোবর তারিখে, মাত্র ১৯ বছর ১০ মাস ২৫ দিন বয়সে, লিটন শ্রীলঙ্কার বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে লিটন সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০১৪  ২  ০ ২০১৫  ৪  ০ সর্বমোট  ৬  ০  তথ্যসূত্র  বহিঃসংযোগ          বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:রহমতগঞ্জ এমএফএস-এর ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:রাঙ্গামাটি জেলার ব্যক্তি বিষয়শ্রেণী:চট্টগ্রাম বিভাগের ক্রীড়াবিদ বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:বাংলাদেশ পুলিশ ফুটবল ক্লাবের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার
থাম্ব|ডান|180px|আর্মি গ্রুপের স্ট্যান্ডার্ড প্রতিক আর্মি গ্রুপ হলো কিছু সংখ্যক ফিল্ড আর্মি দ্বারা গঠিত একটি সামরিক সংগঠন যা অনির্দিষ্ট কালের জন্য স্বয়ংসম্পূর্ণ। এটি সাধারণত একটি নির্দিষ্ট ভৌগোলিক অঞ্চলের দায়িত্ব প্রাপ্ত। সেনাবাহিনীর সবচেয়ে ছোট ইউনিট হল স্কোয়াড, যাতে ৭ থেকে ১৪ জন সৈন্য থাকে এবং একজন সার্জেন্টের নেতৃত্বে থাকে। আর্মি গ্রুপ হলো একজন কমান্ডারের (সাধারণত একজন পূর্ণ জেনারেল বা ফিল্ড মার্শাল) অধীনস্থ সর্ব বৃহৎ মাঠ পর্যায়ের সংগঠন এবং এটি প্রায় ৪,০০,০০০ হতে ১৫,০০,০০০ সৈন্য নিয়ে গঠিত।  সোভিয়েত রেড আর্মি এবং পোলিশ সামরিক বাহিনীতে আর্মি গ্রুপ ফ্রন্ট নামে পরিচিত।   তথ্যসূত্র   বিষয়শ্রেণী:সামরিক ইউনিট ও গঠন
ক্রিস্টিনা হ্যামক কোচ হলের একজন মার্কিন প্রকৌশলী এবং ২০২৩ শ্রেণির নাসা মহাকাশচারী। তিনি নর্থ ক্যারোলিনা স্টেট ইউনিভার্সিটিতে বৈদ্যুতিক প্রকৌশল ও পদার্থবিদ্যায় বিজ্ঞানের স্নাতক এবং বৈদ্যুতিক প্রকৌশলে স্নাতকোত্তর ডিগ্রি লাভ করেন। তিনি গডার্ড স্পেস ফ্লাইট সেন্টারে কাজ করার সময় উন্নত গবেষণাও করেছিলেন। একজন নভোচারী হওয়ার ঠিক আগে, তিনি মার্কিন সামোয়ার স্টেশন প্রধান হিসেবে ন্যাশনাল ওশেনিক অ্যান্ড অ্যাটমোস্ফিয়ারিক অ্যাডমিনিস্ট্রেশনে কাজ করেছিলেন।  ক্রিস্টিনা ২০১৯ খ্রিস্টাব্দের ১৪ই মার্চ অভিযান ৫৯, ৬০ ও ৬১-এ একজন ফ্লাইট ইঞ্জিনিয়ার হিসাবে আন্তর্জাতিক মহাকাশ স্টেশনে যাত্রা করেন। তিনি ও জেসিকা মেয়ার প্রথম মহিলা ছিলেন, যারা আন্তর্জাতিক মহাকাশ স্টেশনের বাইরে অবস্থিত একটি ডাউন পাওয়ার কন্ট্রোল ইউনিট প্রতিস্থাপন করার জন্য ২০১৯ খ্রিস্টাব্দের ১৮ই অক্টোবর একটি সর্ব-মহিলা স্পেসওয়াকে অংশ নেন। ক্রিস্টিনা ২০১৯ খ্রিস্টাব্দের ২৮শে ডিসেম্বর একজন মহিলার দ্বারা মহাকাশে দীর্ঘতম একটানা সময় করার রেকর্ড ভেঙেছিলেন। তিনি ২০২০ খ্রিস্টাব্দের ৬ই ফেব্রুয়ারি মহাকাশ থেকে ফিরে আসেন।  আর্টেমিস ২ উড়ানের নভোচারী হিসাবে ক্রিস্টিনাকে নির্বাচিত করা হয়েছে, যা ২০২৪ সালে চাঁদকে প্রদক্ষিণ করবে।  ক্রিস্টিনাকে ২০২০ সালে টাইমের ১০০ জন সবচেয়ে প্রভাবশালী ব্যক্তির তালিকায় অন্তর্ভুক্ত করা হয়েছিল।  তথ্যসূত্র  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নভোচারী বিষয়শ্রেণী:মার্কিন প্রকৌশলী বিষয়শ্রেণী:জনস হপকিন্স বিশ্ববিদ্যালয়ের ব্যক্তি বিষয়শ্রেণী:নারী নভোচারী
বিরল থানা বাংলাদেশের দিনাজপুর জেলার অন্তর্গত বিরল উপজেলার একটি থানা।   পটভূমি  ১৯১৫ খ্রিস্টাব্দে বিরল থানা প্রতিষ্ঠা লাভ করে।   প্রশাসনিক এলাকাসমূহ  বিরল উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম বিরল থানার অধীন।  পৌরসভা:  বিরল  ইউনিয়নসমূহ:  ১নং আজিমপুর  ২নং ফরক্কাবাদ  ৩নং ধামইর  ৪নং শহরগ্রাম  ৫নং বিরল  ৬নং ভান্ডারা  ৭নং বিজোড়া  ৮নং ধর্মপুর  ৯নং মঙ্গলপুর  ১০নং রাণীপুকুর  ১১নং পলাশবাড়ী  ১২নং রাজারামপুর   আরও দেখুন   বিরল উপজেলা  দিনাজপুর জেলা   তথ্যসূত্র    বহিঃসংযোগ   বিষয়শ্রেণী:দিনাজপুর জেলার থানা বিষয়শ্রেণী:বিরল উপজেলা
এ টেল অব টু সিটিজ (A Tale of Two Cities) ইংরেজ ঔপন্যাসিক চার্লস ডিকেন্সের লেখা একটি উপন্যাস। ফরাসি বিপ্লবের পটভূমিকায় রচিত এই উপন্যাসে নাম ভূমিকায় লন্ডন ও প্যারিস শহরকে চিত্রায়িত করা হয়েছে। এছাড়াও উপন্যাসটিতে ফরাসি বিপ্লব শুরুর সময়ে ফ্রান্সের চাষিদের দুর্দশার কথা, বিপ্লবের প্রথম বছরগুলোয় বিপ্লবীদের নিষ্ঠুরতা এবং একই সময়ে লন্ডনের জীবনের সঙ্গে নানা পার্থক্যের কথা তুলে ধরা হয়। ফিকশন রাইটার ডিকেন্স, ডিকেন্সফেলোশিপ মূলত এ সময় কিছু মানুষের জীবনকেই এ উপন্যাসের মাধ্যমে তুলে ধরা হয়েছে। অনেকে বলে থাকেন, উপন্যাসটিতে চার্লস ডিকেন্সের ব্যক্তিগত জীবনের কিছু ঘটনার প্রতিচ্ছবি রয়েছে।  ৪৫ অধ্যায়ের এ উপন্যাসটি ১৮৫৯ সালের এপ্রিল থেকে শুরু হয়ে ৩১ সপ্তাহ ধরে প্রকাশিত হয়।বইটি প্রকাশের পটভূমি, স্পিকার্স নোটবইটির গুডরিডস প্রোফাইল অতি জনপ্রিয় এই উপন্যাসের কাহিনীকে ভিত্তি করে এ পর্যন্ত তৈরি হয়েছে সিনেমা। বহুবার এটি প্রচারিত হয়েছে রেডিওতে এবং টেলিভিশনে। বানানো হয়েছে অনেক নাটক। এমনকি ১৯৫৭ সালে মঞ্চনাটক হিসেবেও উপন্যাসটির কাহিনী পরিবেশিত হয়েছিল। এ পর্যন্ত ‘এ টেল অব টু সিটিজ’ বিক্রি হয়েছে দুইশ’ মিলিয়নেরও বেশি কপি। সারা পৃথিবীতে অনুবাদ হয়েছে পঞ্চাশেরও বেশি ভাষায়।  কাহিনী সংক্ষেপ   ফরাসি বিপ্লবের পূর্ববর্তী সময়ের এবং ফরাসি বিপ্লব চলাকালীন লন্ডন এবং প্যারিসের পটভূমিতে এই উপন্যাসের রচনা।কাহিনীর শুরুতে দেখা যায় যে Jerry Cruncher নামক এক বার্তাবাহক, টেলসন ব্যাংকের ম্যানেজার Mr. Jarvis Lorry কে একটি বার্তা এনে দেন, যার উত্তর হিসাবে লরিসাহেব বলেন,"Recalled to life."  উনি এই বার্তাটি পাঠান Alexandre Manette নামক একজন ফ্রেঞ্চ চিকিৎসকের উদ্দেশ্যে, যিনি ১৮ বছর ধরে বাস্তিল দুর্গে বন্দী দশায় থাকার পর অবশেষে মুক্তিলাভ করেন। জারভিস লরির সাথে দেখা হয় ডাক্তার ম্যানেটের কন্যার Lucie Manette, যে এতকাল তার বাবাকে মৃত বলে ধরে এসেছিল। লরিসাহেব লুসিকে নিয়ে ফ্রান্সে যান তাকে তার বাবার সাথে দেখা করাতে। সেখানে গিয়ে লুসিকে প্রথমে চিনতে না পারলেও পরে ডাক্তার ম্যানেট তার স্ত্রীর মুখের সাথে লুসির মুখের মিল খুঁজে পেয়ে তাকে নিজের কন্যা বলে চিনতে পারেন। এতকাল ডাক্তার ম্যানেটের জীবন অতিবাহিত হয়েছিল জুতো বানিয়ে, যে কাজটি তিনি জেলে থাকতে শিখেছিলেন।  charitra mulya  লুসি ম্যানেট  সিডনি কার্টন  আর্নেস্ট ডেফার্জ  চালর্স ডার্নে  মিস প্রোস  জারভিস লরি  মার্কুইস  জার্ভিসটেল অফ টু সিটিজের চরিত্র তালিকা   তথ্যসূত্র   বিষয়শ্রেণী:ইংরেজি উপন্যাস বিষয়শ্রেণী:চার্লস ডিকেন্সের উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস বিষয়শ্রেণী:নাটকে অভিযোজিত ব্রিটিশ উপন্যাস বিষয়শ্রেণী:বেতার কার্যক্রমে অভিযোজিত উপন্যাস বিষয়শ্রেণী:কমিক্সে অভিযোজিত উপন্যাস বিষয়শ্রেণী:পর্বক্রমে প্রথম প্রকাশিত উপন্যাস
থাম্ব|এ. কে. এম. আহসান আলী  অধ্যাপক ডা. এ. কে. এম. আহসান আলী ( আহসান আলী নামে পরিচিত; ১ মে ১৯৩৭ – ১০ সেপ্টেম্বর ২০১৯) একজন বাংলাদেশী চিকিৎসক ছিলেন। তিনি সাধারণ স্বাস্থ্য পরিষেবা এবং টিপিকালসির চিকিৎসার জন্য শর্ট কোর্স (ডিওটিএস) এবং কুষ্ঠরোগের জন্য এমডিটি সম্পর্কিত সাধারণ স্বাস্থ্যসেবা এবং কুষ্ঠ রোগ নিরাময়ের জন্য উল্লেখযোগ্য। ২০১৮ সালে তিনি বাংলাদেশ সরকারের স্বাধীনতা দিবস পুরস্কার পান।   শিক্ষা প্রতিষ্ঠান  রূপসী ব্রিন্ডবাব উচ্চ বিদ্যালয়, ঢাকা কলেজ, ঢাকা মেডিক্যাল কলেজ, আয়ারল্যান্ডের রয়েল কলেজ অফ ফিজিশিয়ানস   শৈশব ও শিক্ষা জীবন  ব্রাহ্মণবাড়িয়ার জেলার রূপসদি গ্রামে জন্মগ্রহণ করেন। তিনি ১৯৫২ সালে রূপসী ব্রিন্ডবাব উচ্চ বিদ্যালয় এন্ড আই.এসসি থেকে ম্যাট্রিকুলেশন পাস করেন। ঢাকা কলেজ থেকে ১৯৫৪ সালে তিনি ঢাকা মেডিকেল কলেজ থেকে এমবিবিএস ১৯৬২ সালে প্রাপ্ত হন। ১৯৬৫ সালে তিনি ইউকে থেকে ডিটিসিডি এবং ১৯৬৬ সালে সাধারণ ঔষধে উচ্চতর প্রশিক্ষণ লাভ করেন। ১৯৭৬ সালে তিনি টিবি ম্যানেজমেন্টে বিশেষ প্রশিক্ষণ এবং জাপান থেকে ১৯৮০ সালে টিবিতে উচ্চ প্রশিক্ষণ সম্পন্ন করেন। তিনি ১৯৮৪ সালে এফসিসিপি ডিগ্রি এবং মার্কিন যুক্তরাষ্ট্র থেকে ২০০২ সালে এফডব্লিউএআইএম ফেলোশিপ পান। ২০০৭ সালে তিনি রয়েল কলেজ অব ফিজিশিয়ানস আয়ারল্যান্ডের থেকে আরএসপিআই অর্জন করেন এবং ২০১০ সালে যুক্তরাষ্ট্রে ঔষধের ওপর ডক্টরেট করেন।   কর্মজীবন  আলী ১৯৬৬-১৯৮০ সালে টিবি ও চেস্ট ডিজিজের সহযোগী অধ্যাপক হিসেবে ঢাকা মেডিকেল কলেজে কাজ করেন। ১৯৮০ সালে তিনি চেস্ট অ্যান্ড হসপিটাল (এনআইডিসি) জাতীয় রোগ ইনস্টিটিউটের সাথে যুক্ত হন। তিনি বেশ কয়েকবার ইনস্টিটিউটের পরিচালক হিসেবে কাজ করেন। তিনি নেপালের সার্ক টিবি কেন্দ্রের গভর্নিংবডির সদস্য হিসেবে নিযুক্ত প্রথম বাংলাদেশী এবং পরে ইনস্টিটিউটের চেয়ারম্যান হন।   পুরস্কার ও সম্মাননা  চিকিত্সাক্ষেত্রে অসাধারণ অবদানের জন্য ২০১৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   মৃত্যু  এ. কে. এম. আহসান আলী ২০১৯ সালের ১০ সেপ্টেম্বর ৮২ বছর বয়সে মৃত্যুবরণ করেন।   আরও দেখুন   চিকিৎসাবিদ্যায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:বাংলাদেশী চিকিৎসক বিষয়শ্রেণী:১৯৩৭-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:স্বাধীনতা পুরস্কার বিজয়ী
চুঘতাই ল্যাব হল একটি রোগবিজ্ঞান পরীক্ষাগার চেইন সারা পাকিস্তানে যার কেন্দ্র ছড়িয়ে রয়েছে।  নভেম্বর ২০২০ সালে, চুঘতাই ল্যাব ফাইজারের সাথে একটি সমঝোতা স্মারক স্বাক্ষর করে যাতে পাকিস্তান জুড়ে টিকা কেন্দ্র স্থাপন করে ভ্যাকসিনের প্রাপ্যতা উন্নত করা যায়।  ২০২১ সালের ফেব্রুয়ারিতে, চুঘতাই ল্যাবের পরিচালক ওমর চুঘতাই পাকিস্তানে বাণিজ্যিক বিক্রয়ের জন্য স্পুটনিক ভি ভ্যাকসিন আমদানি করায় তাদের অভিপ্রায় ঘোষণা করেছিলেন।  ২০২১ সালের মার্চ মাসে, চুঘতাই ল্যাব খাইবার পাখতুনখোয়া পুলিশের জন্য সমস্ত চিকিৎসা এবং ডায়াগনস্টিক সুবিধার উপর বিশেষ ছাড় দেওয়ার জন্য একটি সমঝোতা স্মারক স্বাক্ষর করে।    তথ্যসূত্র   বহিঃসংযোগ  চুঘতাই ল্যাব টেস্ট  বিষয়শ্রেণী:পাকিস্তানের স্বাস্থ্যসেবা কোম্পানি বিষয়শ্রেণী:কোভিড-১৯ মহামারীর সাথে যুক্ত কোম্পানি বিষয়শ্রেণী:পাকিস্তানি মার্কা
আবুল বাশার একজন বাংলাদেশী পুরকৌশলী। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) সাবেক উপাচার্য।   শিক্ষাজীবন  বাশার বাংলাদেশ প্রকৌশল বিশ্ববিদ্যালয় (বুয়েট) থেকে ১৯৮৪ সালে এম. এসসি. ইঞ্জি. (পুরকৌশল) ও ২০০২ সালে পিএইচডি ডিগ্রি অর্জন করেন।   কর্মজীবন  আবুল বাশার ১৯৭৯ সালে খুলনা প্রকৌশল ও প্রযুক্তি বিশ্ববিদ্যালয়ে (কুয়েট) প্রভাষক পদে যোগ দেন। এরই ধারাবাহিকতায় তিনি বিশ্ববিদ্যালয়টির অধ্যাপক হিসেবে পদোন্নতি লাভ করেন।  কর্মজীবনে তিনি অধ্যাপনার পাশাপাশি কুয়েটের বিভিন্ন হলের প্রাধ্যক্ষ, পুরকৌশল অনুষদের ডিন, নগর ও অঞ্চল পরিকল্পনা বিভাগের সভাপতি, ইনস্টিটিউট অব ডিজাস্টার ম্যানেজমেন্টের পরিচালকসহ বিভিন্ন গুরুত্বপূর্ণ দায়িত্ব পালন করেন।  আবুল বাশার ২০১৯ সালের ২৫ জুন থেকে ২০২৩ সালের ২৪ জুন পর্যন্ত ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) উপাচার্য হিসেবে দায়িত্ব পালন করেন।   আরও দেখুন   সোনারগাঁও বিশ্ববিদ্যালয়   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:সোনারগাঁও বিশ্ববিদ্যালয়ের উপাচার্য বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
কেকী অধিকারী () হলেন একজন নেপালি চলচ্চিত্র অভিনেত্রী  এবং পেশাদার মডেল। তিনি অসংখ্য সঙ্গীত-ভিডিও, টেলিভিশন বিজ্ঞাপন, কাগুজে বিজ্ঞাপন এবং এক ডজনেরও বেশি নেপালি চলচ্চিত্রে কাজ করেছেন। রূপোলি পর্দায় আসার আগে তিনি বেশ কয়েকটি সঙ্গীত-ভিডিও দিয়ে কর্মজীবন শুরু করেছিলেন। রাজ বল্লভ কৈরালার বিপরীতে স্বর চলচ্চিত্রে অভিনয়ের মাধ্যমে তিনি চিত্রজগতে তার অভিনয়ের সূচনা করেছিলেন। পরবর্তীতে তিনিআই অ্যাম স্যরি এবং মসান,  মায়াকো বারেমা, মহাসুশ, বিতেকা পল  এবং মেরো বেস্ট ফ্রেন্ড  চলচ্চিত্রে অসাধারণ আভিনয়ের জন্য প্রশংসা কুড়িয়েছিলেন। সম্প্রতি তিনি লেখক ও গবেষক সত্যমোহন জোশির লেখা ঐতিহাসিক নাটক চারুমতীর মাধ্যমে থিয়েটারে আত্মপ্রকাশ করেছেন।   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:নেপালি নারী মডেল বিষয়শ্রেণী:জীবিত ব্যক্তি বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:২১শ শতাব্দীর নেপালি অভিনেত্রী বিষয়শ্রেণী:নেপালি চলচ্চিত্র অভিনেত্রী
চন্দ্রাবতী দেবী (; অক্টোবর ১৯, ১৯০৯ - এপ্রিল ২৯, ১৯৯২) ভারতীয় বাংলা চলচ্চিত্রের একজন বিখ্যাত অভিনেত্রী ছিলেন। তিনি ১৯০৯ সালে বিহারে জন্মগ্রহণ করেন এবং ১৯৯২ সালে তিনি কলকাতায় পরলোক গমন করেন।  চলচ্চিত্রসমূহ    আমি রতন (১৯৭৯)  আমি সিরাজের বেগম (১৯৭৩)  নয়া মিছিল (১৯৭২)  রাজকণ্যা (১৯৬৫)  সাকের চোর (১৯৬০)  রাজা সাজা (১৯৬০)  ইন্দ্রভানু (১৯৬০)  বিচারক (১৯৫৯)  দ্বীপ জ্বেলে যাই (১৯৫৯)  রাতের অন্ধকারে (১৯৫৯)  শশীবাবুর সংসার (১৯৫৯)  ইন্দ্রাণী (১৯৫৮)  পরশ পাথর (১৯৫৮)  পথে হলো দেরি (১৯৫৭)  চন্দ্রনাথ (১৯৫৭)  হারানো সুর (১৯৫৭)  তাসের ঘর (১৯৫৭)  পৃথিবী আমারে চায় (১৯৫৭)  অভিষেক (১৯৫৭)  মাধবীর জন্যে (১৯৫৭)  তামাশা (১৯৫৭)  তাপাসী (১৯৫৭)  তৃজামা (১৯৫৬)  একটি রাত (১৯৫৬)  লক্ষ হীরা (১৯৫৬)  Chandrabati devi চলচ্চিত্রসমূহ-দুর্গেশনন্দিনী,অগ্নিপরীক্ষা   গ্রন্থ  চন্দ্রাবতী দেবী তাঁর অভিনেত্রী জীবনের কথা স্মৃতিকথায় লিপিবদ্ধ করেছেন। তাঁর রচিত স্মৃতিকথাটি হল, 'চন্দ্রাবতী দেবী বলছি'। এছাড়া তাঁর 'আমার অভিনেত্রী জীবন' বলে একটি সংক্ষিপ্ত স্মৃতিকথাও রচনা করেছিলেন।   তথ্যসূত্র   বহিঃসংযোগ     চন্দ্রাবতী দেবী গোমোলো  বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯০৯-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:কলকাতার ব্যক্তি বিষয়শ্রেণী:ভারতীয় হিন্দু বিষয়শ্রেণী:বাঙালি হিন্দু বিষয়শ্রেণী:বাঙালি অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বিহারের অভিনেত্রী